Fersen

Fersen on Saksamaa, Eestimaa, Liivimaa ja Rootsi aadlisuguvõsa.

Suguvõsa esimene teadaolev liige oli 1217. aastal mainitud Schwerini krahvi alam Alexander de Versne. 1264. aastal on mainitud Otto de Versnet Pommerist.

Esimene teadaolev suguvõsa liige Eestimaal oli Lorenz Verssen. Tema isa oli Pommeris asuva Burzlaffi mõisa omanik Henning Verssen. Lorenz ostis 1535. aastal Pajaka mõisa ja päris paar aastat hiljem oma äiale Luloff von Fürstenbergile kuulunud Raikküla mõisa.

1674. aastal said vennad Otto Wilhelm von Fersen ja Hermann von Fersen noorem ning nende onupojad Hans von Fersen ja Fabian von Fersen Cronendahli (Skabersjö, Skåne maakonnas) vabahärra tiitli. Hans von Ferseni poeg Reinhold Johann von Fersen sai 1712. aastal Rootsi krahvitiitli.

Olustvere mõisnik Hans Heinrich von Fersen sai 1795. aastal Venemaa krahvitiitli.

Suguvõsale kuulus eri aegadel hulk mõisu:
Eestimaal: Raikküla, Alavere, Raasiku, Kambi, Emumäe, Ingliste, Mõraste, Saue, Harmi, Jõelähtme, Jäneda, Juuru, Kirna, Maardu, Mahtra, Laupa, Kurna, Mäo, Nõmmküla, Paunküla, Putkaste, Põlli, Russalu, Sipa, Tohisoo, Valkla, Võnnu, Vodja, Maidla mõis, Tammiku ja Keava mõis
Liivimaal: Abja, Olustvere, Saadjärve ja mitmed teised mõisad

Suguvõsa liikmeid
Hermann von Fersen vanem, Raikküla mõisnik, abiellus Rootsi feldmarssali ja Ingliste mõisniku Reinhold Anrepi tütre Margarethiga 
Vabahärra Otto Wilhelm von Fersen (1623–1703), Ingerimaa kindralkuberner, Rootsi kuninglik kammerhärra ja feldmarssal; Raikküla, Kurna ja Joala mõisnik, hauamonument Tallinna Toomkirikus 
Vabahärra Hermann von Fersen noorem (1630–u.1690), Rootsi ooberstleitnant, Schleswigi haru esiisa

Reinhold Fabian von Fersen (1594–1649), Eestimaa maanõunik; Abja, Laupa, Lohu ja Jäneda mõisnik
Vabahärra Hans von Fersen (1625–1683), Rootsi kindralleitnant, Tallinna komandant, Riia kuberner, Ingerimaa kuberner; Abja, Laupa, Mäo ja Valkla mõisnik
Vabapreili Anna Dorothea von Fersen, abiellus Eestimaa kindralkuberner Gustaf Adam Taubega
Krahv Reinhold Johann von Fersen (1646–1716), Riia kuberner, suurtükiväekindral, Rootsi õuekohtu president 
Krahv Hans Reinhold von Fersen (1683–1736), Rootsi kindralleitnant, Ingerimaa kuberner, Rootsi õuekohtu president 
Krahv Karl Reinhold von Fersen (1716–1786), Rootsi Kuningliku õukonna ülemjäägermeister
Krahvinna Ulrika Eleonora von Fersen (1749–1810), Rootsi aadlidaam (Rootsi: Ulrika Eleonora von Fersen)
Krahvinna Augusta Löwenhielm (sünd. Fersen) (1754–1846), Rootsi õuedaam, Karl XIII armuke (Rootsi: Augusta Löwenhielm)
Krahvinna Eve-Helene Adelswärd (sünd. Fersen) (1759–1807), abiellus Johan Adelswärdi poja ooberst Eric Göran Adelswärdiga (1751–1810), Prantsuse aristokraadi, novellisti ja poeedi Jacques d'Adelswärd-Ferseni (1880–1923) esivanem (Rootsi: Jacques d'Adelswärd-Fersen)
Krahv Fredrik Axel von Fersen (1719–1794), Rootsi feldmarssal, riigimarssal ja riiginõunik 
Krahv Hans Axel von Fersen (1755–1810), Rootsi riigimarssal ja diplomaat, Marie Antoinette'i oletatav armuke
Krahvinna Eva Sophie Piper (sünd. Fersen) (1757–1816), Rootsi kuninganna Holstein-Gottorpi Hedwigi õuedaam (Rootsi: Sophie Piper)
Krahv Fabian Reinhold von Fersen (1762–1818), Rootsi ülemkammerhärra ja mõisnik
Vabahärra Fabian von Fersen (1626–1677), Liivimaa kuberner, Rootsi feldmarssal, Maardu mõisnik, hauamonument-sarkofaag Tallinna Toomkirikus 

Hans Fersen (1575–1641), Eestimaa rüütelkonna peamees 1617–1624, Haapsalu linna komandant, Tammküla, Nõmmküla, Raikküla ja Kernu mõisnik
Hans Heinrich von Fersen (surnud 1724), Eestimaa rüütelkonna peamees
Vabahärra Karl Gustav von Fersen (1717–1790), Pahkla ja Olustvere mõisnik, Liivimaa maanõunik Viljandi kreisist ja Liivimaa Maanõunike Kolleegiumi liige
Krahv Hans Heinrich von Fersen (1743–1800), Venemaa jalaväekindral, Olustvere ja Uue-Kariste mõisnik (Vene: Иван Евстафьевич Ферзен)
Krahv Karl Gustav von Fersen (1779–1825), Venemaa kaardiväe leitnant, Olustvere ja Uue-Kariste mõisnik (Vene: Карл Иванович Ферзен)
Krahv Paul von Fersen (1800–1884), Venemaa Tema Kõrgeaulise õukonna ülemjäägermeister, Olustvere ja Uue-Kariste mõisnik (Vene: Павел Карлович Ферзен)
Krahv Paul von Fersen (1830–1866), Venemaa tiibadjutant (Vene: Павел Павлович Ферзен)
Krahv Nikolai von Fersen (1858–1921), Venemaa Tema Kõrgeaulise ihukaitse kindralmajor, Olustvere mõisnik (Vene: Николай Павлович Ферзен)
Magnus Gustav von Fersen (1749–1805), Venemaa leitnant, Liivimaa maanõunik; Maidla, Türsamäe ja Saadjärve mõisnik 
Hans William von Fersen (1858–1937), Venemaa viitseadmiral, maetud Aleksander Nevski kalmistule (Vene: Василий (Вильям) Николаевич Ферзен)

Hermann Lorenz von Fersen (1821–1862), tõeline riiginõunik, Augustowo tsiviilkuberner

Kirbla  suguvõsaliin 
Parun Georg Heinrich Wilhelm von Fersen (1796–1854), Läänemaa Kirbla kihelkonna  Kloostri mõisnik
Parun Nikolai Gotthard Georg von Fersen  (1829–1896), Läänemaa kreisisaadik, Kirbla khk Kirbla mõisa ja Keskküla mõisnik
Parun Axel Georg Theodor Hermann von Fersen (1870–1943),  Kirbla khk Kirbla mõisa ja Keskküla mõisnik, Läänemaa kreisisaadik
Hermann Gustav von Fersen (1831–1904)
Georg Carl Heinrich von Fersen (1834–1884)

Vaata ka
Ferseni kabel Tallinna Toomkirikus

Viited

Välislingid
Väljavõte Eestimaa rüütelkonna genealoogilisest käsiraamatust
Väljavõte Liivimaa rüütelkonna genealoogilisest käsiraamatust
Fersenid Svenskt biografiskt handlexikonis (rootsi keeles)
Krahv Hans Reinhold von Ferseni sugupuu (1683–1736) (rootsi keeles)
Rootsi Krahv Fersenite sugupuu roskildehistorie.dk lehel
Fersenite sugupuu

Eestimaa aadlisuguvõsad
Eestimaa matrikliaadel
Fersenid
Liivimaa aadlisuguvõsad
Rootsi aadlisuguvõsad‎
Rootsi introdutseeritud aadel